wickkiey/tamil-wikipedia-chunked huggingface dataset:
# Module:Flex columns/styles.css

/* */
.flex-columns-container {
clear: both;
width: 100%;
display: flex;
flex-wrap: wrap;
}  
.flex-columns-container > .flex-columns-column {
float: ;
width: 50%;
min-width: ;
padding: 0 0.5em;
box-sizing: -box;
flex: 1;
display: flex;
flex-direction: column;
}  
@media screen and (max-width: ) {
.flex-columns-container > .flex-columns-column {
min-width: 0;
}
}  
.flex-columns-container > .flex-columns-column:first-child {
padding-: 0;
}  
.flex-columns-container > .flex-columns-column:last-child {
padding-: 0;
}  
@media screen and (max-width: ) {
.flex-columns-container > .flex-columns-column {
padding: 0;
width: 100%;
}  
.flex-columns-container {
display: block;
}
}  
.flex-columns-container > .flex-columns-column > div {
flex: 1 0 auto;
}  
.flex-columns-container > .flex-columns-column > div.flex-columns-noflex {
flex: 0;
}
# Module:Transclusion count/data/T
# கோலாப்பூர் வெல்லம்

**கோலாப்பூர் வெல்லம்** (*Kolhapur jaggery*) என்பது இந்திய மாநிலமான மகாராட்டிராவில் புதிய கரும்புச்சாற்றிலிருந்து தயாரிக்கப்படும் பலவிதமான வெல்லம் ஆகும். இது கரும்பிலிருந்து தயாரிக்கப்படும் ஒரு விவசாயப் பொருளாகும். கரும்பு கோலாப்பூரில் பொதுவாக, பரவலாகப் பயிரிடப்படும் பயிராகும். பஞ்சகங்கா ஆற்று நீரோடைகள் கோலாப்பூரில் கரும்பு சாகுபடிக்கு நீரை வழங்கப் பயன்படுத்தப்படுகிறது. கோலாப்பூர் வெல்லம் இந்தியாவிலிருந்து அதிகளவில் ஏற்றுமதி செய்யப்படும் வெல்லம் வகையாகும்.
# கோலாப்பூர் வெல்லம்

## பெயர்

கரும்பிலிருந்து தயாரிக்கப்படும் கோலாப்பூர் வெல்லம் கோலாப்பூரில் ஒரு மதிப்புமிக்க பயிரின் பெயரைப் பெற்றது.
# கோலாப்பூர் வெல்லம்

## பெயர்

### உள்ளூர் பெயர்

கோலாப்பூர் வெல்லம் உள்ளூரில் 'கோலாபுரி குல் (कोल्हापुरी गूळ) என்று அழைக்கப்படுகிறது. *குல்* என்றால் வெல்லம் என்று பொருள். அதே நேரத்தில் "கோலாபுரி" என்பது மராத்தியில் கோலாப்பூர் பகுதியைக் குறிப்பதாகும்.
# கோலாப்பூர் வெல்லம்

## விளக்கம்

கோலாப்பூர் வெல்லம், பிரபலமான வெல்லம் சுத்திகரிக்கப்படாத கரும்புச் சாற்றிலிருந்து தயாரிக்கப்படுகிறது. பாரம்பரிய முறையில் கொதிக்க வைத்து வடிகட்டுதல் முறைகளைப் பயன்படுத்தி கைமுறையாகப் பிரித்தெடுக்கப்பட்டுப் பதப்படுத்தப்பட்டு வெல்லம் தயாரிக்கப்படுகிறது. இதன் விளைவாக ஒரு தனித்துவமான சுவையுடன் கூடிய கடினமான வெல்லம், படிகப்படுத்தப்பட்ட நிலையில் கிடைக்கிறது.  
1. கோலாப்பூர் வெல்லம் வெள்ளை, தங்கம் (சிவப்பு-பழுப்பு) நிறத்தில் இரசாயனங்கள் ஏதும் சேர்க்கப்படாமல் தயாரிக்கப்படுகிறது.
1. இது புதிய கரும்புச் சாற்றிலிருந்து தயாரிக்கப்படுவதால், நிரந்தர இனிப்புச் சுவையுடன் கிடைக்கிறது.
1. வெல்லத்தில் கூடுதல் நிறமோ, இரசாயனமோ, சேர்க்கைப் பொருட்கள் அல்லது சுவைகள் இல்லாமல் தன் சுவையிலே உள்ளது.
# கோலாப்பூர் வெல்லம்

## பாரம்பரிய வெல்லம் உற்பத்தி

பாரம்பரிய வெல்லம் உற்பத்தியில் கரிம முறைகள் உள்ளன. இதில் நன்கு விளைந்த கரும்பிலிருந்து உயர்தரச் சாற்றைத் தேர்ந்தெடுப்பது அடங்கும். 'சுல்வன்', 'அட்சுலே' மற்றும் 'குலாவே' ஆகிய 3 திறமையான கைவினைஞர்கள் செயல்பாட்டில் முக்கியப் பங்கு வகிக்கின்றனர்.  
'சுல்வன்' கொதிநிலைக்கு சீரான வெப்ப விநியோகத்தை உறுதி செய்கிறது. அதே நேரத்தில் 'அட்சுல்' சாற்றிலிருந்து வெல்லப்பாகுகளைத் தெளிவுபடுத்துகிறது. ஜவ்வரிசி வேதியியலாளரான 'குலாவ்', கிளறி, ஆய்வு செய்தல் மற்றும் பானைகளை நிரப்புவதற்கான உகந்த தருணத்தைத் தீர்மானித்தல் ஆகியவற்றுக்கான சிறப்புத் திறன்களைக் கொண்டுள்ளார். குறிப்பிடத்தக்க வகையில், இந்தப் பாரம்பரியச் செயல்முறைகள் அனுபவம் மற்றும் உள்ளுணர்வை நம்பியுள்ளன. பாகுத்தன்மை அளவீடும் கருவி, வெப்பமானி, எதிரொலிப்பு கருவிகள் உள்ளிட்ட நவீனக் கருவிகள் ஏதும் இல்லாமல் முழுமையாக அனுபவ அடிப்படையிலே வெல்லம் தயாரிக்கப்படுகிறது.
# கோலாப்பூர் வெல்லம்

## பயன்பாடு

மகாராட்டிர இந்தியாவின் மிகப்பெரிய வெல்லம் உற்பத்தி, நுகர்வோர் சந்தை ஆகும். இப்பகுதியில் வெல்லத்தின் கலாச்சாரப் பங்கு குறிப்பிடத்தக்கது. குறிப்பாக மகரச் சங்கராந்தியின் போது, தில்குல் எனப்படும் இனிப்பு தயாரிக்க வெல்லம் பயன்படுகிறது. கிராமப்புற மகாராட்டிராவில், வெல்லம், தண்ணீர் புத்துணர்ச்சியூட்டும் வரவேற்பு பானமாக வழங்கப்படுகிறது. ஜவ்வரிசி உற்பத்தியின் துணைப் பொருளான காக்வி, மகாராட்டிராவின் கிராமப்புறங்களில் இனிப்பானாகவும் பயன்படுத்தப்படுகிறது. இது ஆயுர்வேதத்திலும் பயன்படுத்தப்படுகிறது. வெல்லம் மகாராட்டிர உணவுமுறையில் ஒரு முக்கிய மூலப்பொருளாகும். இது காய்கறிகள், பருப்பு வகைகள் போன்று பல்வேறு உணவுகளில் பயன்படுத்தப்படுகிறது.
# கோலாப்பூர் வெல்லம்

## புகைப்பட தொகுப்பு

புவிசார் குறியீட்டிற்கான அசல் விண்ணப்பதாரர் - கோலாப்பூர் விவசாய உற்பத்தி சந்தையிலிருந்து (கோலாப்பூர் ஷெட்டி உத்பன்னா பஜார் சமிதி) புகைப்படங்கள்.
# கோலாப்பூர் வெல்லம்

## புவிசார் குறியீடு

கோலாப்பூர் வெல்லம் 31 மார்ச் 2014 அன்று இந்திய மத்திய அரசின் கீழ் உள்ள இந்திய புவிசார் குறியீடு பதிவேட்டில் புவியியல் குறியீடு தகுதி நிலை வழங்கப்பட்டது (30 சூலை 2031 வரை செல்லுபடியாகும்).
# கோலாப்பூர் வெல்லம்

## மேலும் பார்க்கவும்

- முசாபர்நகர் வெல்லம்
- மத்திய திருவிதாங்கூர் வெல்லம்
- மறையூர் வெல்லம்
- கோலாபுரி செருப்பு
- சாங்கிலி மஞ்சள்
- சாங்கிலி திராட்சை
# மத்திய திருவிதாங்கூர் வெல்லம்

**மத்திய திருவிதாங்கூர் வெல்லம்** (*Central Travancore jaggery*) என்பது இந்தியத் தென்மாநிலமான கேரளாவில் புதிய கரும்புச் சாற்றிலிருந்து தயாரிக்கப்படும் வெல்லம் ஆகும். கோட்டயம், பத்தனம்திட்டா மாவட்டங்களிலும், ஆலப்புழா மாவட்டத்தில் செங்கன்னூர் வட்டத்திலும் பொதுவாகவும் பரவலாகவும் பயிரிடப்படும் கரும்பிலிருந்து தயாரிக்கப்படும் ஒரு விவசாயப் பொருளாகும். பம்பை, மணிமாலா, அச்சன்கோவில், மீனச்சிலாறு ஆகிய ஆற்றங்கரைகளிலும் அருகிலுள்ள இடங்களிலும் சாகுபடி செய்யப்படும் கரும்பு முதன்மையாக இந்த வெல்லம் தயாரிக்கப் பயன்படுத்தப்படுகின்றன.
# மத்திய திருவிதாங்கூர் வெல்லம்

## பெயர்

கரும்பிலிருந்து தயாரிக்கப்படும் மத்திய திருவிதாங்கூர் வெல்லம் மத்திய திருவிதாங்கூர் பகுதியில் மதிப்புமிக்க விவசாயப் பொருளாகும். எனவே இது தற்போதைய கோட்டயம், பத்தனம்திட்டா, ஆலப்புழா மாவட்டங்களை உள்ளடக்கிய பழைய திருவிதாங்கூர் அல்லது திருவிதாங்கூர் இராச்சியத்தின் பெயரால் அழைக்கப்படுகிறது.
# மத்திய திருவிதாங்கூர் வெல்லம்

## பெயர்

### உள்ளூர் பெயர்

இது "சி. டி. ஜெ." எனச் சுருக்கமாகவும் அறியப்படுகிறது. இது 'பத்தியன் சர்க்காரா' போன்ற வடிவங்களில் தயாரிக்கப்படுகிறது. பத்தியன் சர்க்காரா என்பது ஒரு பகுதி திட வெல்லம் ஆகும். இது தங்கப் பழுப்பு முதல் பழுப்பு நிறம் வரை, நல்ல சுவையுடன் தனித்துவமானது. "பத்தியன்" என்ற சொல் இதன் இணக்கமான அமைப்பைக் குறிக்கிறது. அதே சமயம் சர்க்காரா என்பது மலையாள மொழியில் சர்க்கரையின் கச்சா வடிவத்தைக் குறிக்கிறது.  
கையால் உருட்டப்படும் வெல்லத்தின் மற்றொரு வடிவம், 'உண்டா சர்க்காரா' என்று அழைக்கப்படும். இது பந்து வடிவில் கிடைக்கிறது. இதன் கடினத்தன்மை, சேமிப்பின் எளிமை, நீண்ட ஆயுட்காலம் ஆகியவை தங்கப் பழுப்பு நிறத்திலிருந்து பழுப்பு நிறம் வரை இருக்கும். மலையாளத்தின் உள்ளூர் மாநில மொழியில் "உண்டா" என்றால் பந்து என்று பொருள்.
# மத்திய திருவிதாங்கூர் வெல்லம்

## விளக்கம்

மற்ற இடங்களில் உள்ள கார மண்ணில் பயிரிடப்படும் கரும்பிலிருந்து தயாரிக்கப்படும் வெல்லத்தைப் போலல்லாமல், இந்தப் பகுதியில் உள்ள வெல்லம் அதன் விதிவிலக்காக இனிப்புச் சுவையுடன், உப்புத்தன்மை இல்லாததால் அதிகம் விரும்பப்படுகிறது.
# மத்திய திருவிதாங்கூர் வெல்லம்

## பாரம்பரிய வெல்லம் உற்பத்தி

இந்த வெல்லம் ஒரு மின்சார அரவையில் கரும்புகளை நசுக்கி, பின்னர் கரும்புக் கழிவுகளை எரிபொருளாகப் பயன்படுத்தி தாமிரம், அலுமினியம் அல்லது டின் கலன்களில் சாற்றைக் கொதிக்க வைத்து தயாரிக்கப்படுகிறது. கலவையிலிருந்து பல்வேறு வடிவங்களில் வெல்லத்தினை உருவாக்கக் குளிர்விக்கப்பட்டு வடிவமைக்கப்படுகிறது. வெல்லப்பாகு சூடாக இருக்கும்போது, உண்டா என்று அழைக்கப்படும் உருண்டைகள் உருட்டப்படுகிறது. பதியன் எனப்படும் பகுதி திட வடிவத்தை உருவாக்கக் கலன்களில் ஊற்றப்படுகிறது.
# மத்திய திருவிதாங்கூர் வெல்லம்

## பயன்பாடு

மத்திய திருவிதாங்கூர் வெல்லம், அதன் தங்கப் பழுப்பு நிறம், அதிக இனிப்பு, கரிமப் பண்புகளுக்குப் புகழ்பெற்றது. கேரளாவில் ஆயுர்வேத மருந்துகளைத் தயாரிப்பதற்கு விருப்பமான பொருளாக இது உள்ளது.
# மத்திய திருவிதாங்கூர் வெல்லம்

## புவிசார் குறியீடு

மத்திய திருவிதாங்கூர் வெல்லம் 31 மே 2010 அன்று (1 மார்ச் 2029 வரை செல்லுபடியாகும்) இந்திய அரசாங்கத்தின் கீழ் உள்ள புவியியல் குறியீடுகள் பதிவேட்டில் புவியியல் குறியீடு நிலை தகுதி வழங்கப்பட்டது.  
திருச்சூரைச் சேர்ந்த கேரள வேளாண் பல்கலைக் கழகத்தின் ஆராய்ச்சி இயக்குநர், மத்திய திருவிதாங்கூர் வெல்லத்தின் புவிசார் குறியீட்டிற்கான பதிவை முன்மொழிந்தார். மார்ச் 2009-இல் விண்ணப்பத்தைத் தாக்கல் செய்த பிறகு, 2010ஆம் ஆண்டில் சென்னையில் உள்ள புவியியல் குறியீட்டு அமைப்பினால் வெல்லத்திற்குப் புவிசார் குறியீடு தகுதி வழங்கப்பட்டது. இதனால் இப்பகுதியில் உற்பத்தி செய்யப்படும் வெல்லத்திற்கு "மத்திய திருவிதாங்கூர் வெல்லம்" என்று பெயர் வந்தது. இதன் மூலம் இந்தியா முழுவதும் கேரளாவிலிருந்து புவிசார் குறியீடு பெற்ற முதல் வெல்லம் வகையாகவும், கேரளாவிலிருந்து புவிசார் குறியீடு பெற்ற 18ஆவது வகைப் பொருளாகவும் இது மாறியது.
# மத்திய திருவிதாங்கூர் வெல்லம்

## மேலும் பார்க்கவும்

- மறையூர் வெல்லம்
- எடையூர் மிளகாய்
- குட்டியாட்டூர் மா
- கோலாப்பூர் வெல்லம்
- முசாபர்நகர் வெல்லம்
# காரைக்கால் அம்மையார் விருது

**காரைக்கால் அம்மையார் விருது** என்பது தமிழ்நாடு அரசின் தமிழ் வளர்ச்சித் துறையின் மூலம் ஆண்டுதோறும் அளிக்கப்படும் விருதுகளில் ஒன்றாகும். 2020 ஆம் ஆண்டு முதல் இந்த விருது வழங்கப்படுகிறது. காரைக்கால் அம்மையாரின் படைப்பிலக்கிய நெறிகளில் தமிழ்த் தொண்டாற்றி வரும் மகளிர் ஒருவருக்கு இந்த விருது அளிக்கப்படுகிறது. விருது பெறுபவர்களுக்கு (இதற்கு முன் ஒரு இலட்சம் ரூபாயாக இருந்தது) இரண்டு இலட்சம் ரூபாய் பரிசுத் தொகையும், எட்டு கிராம் அளவிலான தங்கப்பதக்கமும், தகுதிச்சான்றும் அளிக்கப்பட்டு சிறப்பிக்கப்படுகின்றனர்.
# காரைக்கால் அம்மையார் விருது

## விருது பெற்றவர்கள் பட்டியல்

| வரிசை எண் | விருது பெற்றவர் பெயர் | விருது வழங்கப்பட்ட ஆண்டு |  |
| --- | --- | --- | --- |
| 1 | முனைவர் மோ. ஞானப்பூங்கோதை | 2020 |  |
| 2 | முனைவர் இரா. திலகவதி சண்முகசுந்தரம் | 2021 |  |
| 3 | முனைவர் த. வசந்தாள் | 2022 |  |
| 6 | முனைவர் கி. மஞ்சுளா , | 2023 | } |
# சி. பா. ஆதித்தனார் விருது

**சி.பா. ஆதித்தனார் விருது** என்பது தமிழ்நாடு அரசின் தமிழ் வளர்ச்சித் துறையின் மூலம் ஆண்டுதோறும் அளிக்கப்படும் விருதுகளில் ஒன்றாகும். 2020 ஆம் ஆண்டு முதல் இந்த விருது வழங்கப்படுகிறது. தமிழ் மொழியில் நாகரிகம், பண்பாடு ஆகியவற்றைப் போற்றியும், பிறமொழிக் கலப்பின்றி எழுதியும் வெளியிடப்பெற்று நாளிதழ், வாரஇதழ் மற்றும் திங்களிதழ் ஆகியவற்றில் ஒவ்வொன்றிலும் ஓர் இதழைத் தெரிவு செய்து, ‘தமிழர் தந்தை சி. பா. ஆதித்தனார்’ அவர்களின் பெயரில் ஆண்டுதோறும் நாளிதழ் விருது, வார இதழ் விருது, திங்களிதழ் விருது என்கின்ற மூன்று விருதுகள் வழங்கப்படுவதாக அறிவிக்கப்பட்டது.  
2020 ஆம் ஆண்டில் நாளிதழ், வார இதழ் மற்றும் திங்களிதழ் என்று மூன்று பிரிவுகளில் விருதுகள் வழங்கப்பட்டன. ஒவ்வொரு பிரிவிலும், ஒரு இலட்சம் ரூபாய் பரிசுத் தொகை, கேடயம், பாராட்டுரை மற்றும் பொன்னாடை அளிக்கப்பட்டது. ஆனால், 2021 ஆம் ஆண்டிலிருந்து திங்களிதழ் விருது மட்டும் வழங்கப்பெற்று வருகிறது. இவ்விருது ஒவ்வொன்றிற்கும் இரண்டு இலட்சம் ரூபாய் பரிசுத் தொகையும், கேடயம், பாராட்டுரை மற்றும் பொன்னாடை அளிக்கப்படுகிறது.
# சி. பா. ஆதித்தனார் விருது

## விருது பெற்றவர்கள் பட்டியல்

| வரிசை எண் | விருதுக்கான இதழ் பிரிவு | விருது பெற்றவர் பெயர் | விருது வழங்கப்பட்ட ஆண்டு |  |
| --- | --- | --- | --- | --- |
| 1 | நாளிதழ் | கி. வைத்தியநாதன் (தினமணி நாளிதழ்) | 2020 |  |
| 2 | வார இதழ் | லட்சுமி நடராசன் (கல்கி வார இதழ்) | 2020 |  |
| 3 | திங்களிதழ் | இரா. சதாசிவம் | 2020 |  |
| 4 | திங்களிதழ் | எஸ். அப்துல் ஹமீது | 2021 |  |
| 5 | திங்களிதழ் | முல்லைச்சரம் | 2022 |  |
| 6 | திங்களிதழ் | வி.ஆர்.எஸ்.சம்பத் (சட்டக்கதிர்) , | 2023 | } |
# அருட்பெருஞ்சோதி வள்ளலார் விருது

**அருட்பெருஞ்சோதி வள்ளலார் விருது** என்பது தமிழ்நாடு அரசின் தமிழ் வளர்ச்சித் துறையின் மூலம் ஆண்டுதோறும் அளிக்கப்படும் விருதுகளில் ஒன்றாகும். 2020 ஆம் ஆண்டு முதல் இந்த விருது வழங்கப்படுகிறது. சமரச நெறிகளால் ஆன்மிகத் தொண்டாற்றும் ஒருவருக்கு வழங்கப் பெறுகிறது. விருது பெறுபவர்களுக்கு (இதற்கு முன் ஒரு இலட்சம் ரூபாயாக இருந்தது) இரண்டு இலட்சம் ரூபாய் பரிசுத் தொகையும், எட்டு கிராம் அளவிலான தங்கப்பதக்கமும், தகுதிச்சான்றும் அளிக்கப்பட்டுச் சிறப்பிக்கப்படுகின்றனர்.
# அருட்பெருஞ்சோதி வள்ளலார் விருது

## விருது பெற்றவர்கள் பட்டியல்

| வரிசை எண் | விருது பெற்றவர் பெயர் | விருது வழங்கப்பட்ட ஆண்டு |  |
| --- | --- | --- | --- |
| 1 | முனைவர் ஊரன் அடிகள் | 2020 |  |
| 2 | முனைவர் இரா. சஞ்சீவிராயர் | 2021 |  |
| 3 | முனைவர் ப. சரவணன் | 2022 |  |
| 4 | முனைவர் பா.அருள்செல்வி , | 2023 | } |
# சிவா பசுபதி

தேசமான்ய **சிவா பசுபதி** (*Shiva Pasupati*, 26 ஆகத்து 1928 – 17 சனவரி 2025) இலங்கைத் தமிழ் முன்னணி வழக்கறிஞரும், சனாதிபதி வழக்கறிஞரும், முன்னாள் இலங்கை அரச தலைமை வழக்குரைஞரும், இலங்கையின் முன்னாள் சட்டமா அதிபரும் ஆவார்.
# சிவா பசுபதி

## வாழ்க்கைக் குறிப்பு

சிவகுமாரன் பசுபதி என்ற இயற்பெயர் கொண்ட சிவா பசுபதி, மருத்துவர் வி. டி. பசுபதி, கமலாம்பிகை ஆகியோருக்குப் பிறந்தார். கொழும்பு, ஆனந்தா கல்லூரி, யாழ்ப்பாணம் இந்துக் கல்லூரி ஆகியவற்றில் கல்வி கற்ற சிவா பசுபதி, பின்னர் கேம்பிரிச்சுப் பல்கலைக்கழகத்தில் பன்னாட்டுச் சட்டத்தில் திப்புளோமா பட்டம் பெற்றார். 1974 முதல் 1975 வரை அரசுத் தலைமை வழக்குரைஞராகவும், பின்னர் அவர் 1975 முதல் 1988 வரை சட்டமா அதிபராகவும் பணியாற்றினார். பசுபதி ஒரு சனாதிபதி வழக்கறிஞராவார்.
# சிவா பசுபதி

## பிற்கால வாழ்க்கை

சிவா பசுபதி சட்டமா அதிபர் பணியில் இருந்து ஓய்வு பெற்ற பின்னர் ஆத்திரேலியாவுக்குக் குடிபெயர்ந்து சிட்னியில் வாழ்ந்து வந்தார். 2002இல், தமிழீழ விடுதலைப் புலிகள் இயக்கத்திற்கும் ரணில் விக்கிரமசிங்கவின் அரசுக்கும் இடையில் பேச்சுகள் தொடங்கிய போது, விடுதலைப் புலிகளின் பேச்சுக் குழுவுக்கு உதவவும் ஆலோசனைகளை வழங்கவும் விடுதலைப் புலிகளால் நிறுவப்பட்ட அரசியல் விவகாரக் குழுவிற்கு சிவா பசுபதி சட்ட ஆலோசகராகப் பணியாற்றினார். 2002-2006 காலப்பகுதியில் நோர்வே தலைமையிலான அமைதிப் பேச்சுகளில் பங்கேற்றார்.  
பசுபதி ஆத்திரேலிய மனித உரிமைகள் அமைப்பின் தலைவராகவும், நியூ சவுத் வேல்சு மாநிலத் தமிழ் மூத்தோர் சங்கத்தின் தலைவராகவும் இருந்துள்ளார்.
# சிவா பசுபதி

## இறப்பு

சிவா பசுபதி 2025 சனவரி 17 அன்று சிட்னியில் தனது 96-ஆவது அகவையில் காலமானார்.
# ஸ்ரீ. ஸ்ரீராமன்

**ஸ்ரீனிவாசன் ஸ்ரீராமன்** (16 நவம்பர் 1918 - 11 சூன் 1993, மெட்ராஸில் ) ஓர் இந்தியத் துடுப்பாட்ட நிர்வாகி ஆவார்.  
ஸ்ரீராமன் 1942-1944/45 வரை மெட்ராஸ் கிரிக்கெட் சங்கத்தின் இணைச் செயலாளராகவும், தமிழ்நாடு துடுப்பாட்டச் சங்கத்தின் (TNCA) 1954-1985 செயலாளராகவும், 1963-1964 மற்றும் 1964-1965 ஆம் ஆண்டு வரை இந்தியத் துடுப்பாட்டக் கட்டுப்பாடு வாரியத்தின் இணைச் செயலாளராகவும், 1965/1966 - 1969/1970 ஆம் ஆண்டுகளில் செயலாளராகவும், துணைத் தலைவராக 1977/78 - 1984/1985, 1985/1986 மற்றும் 1988/1989 ஆம் ஆண்டுகளில் தலைவராகவும் இருந்தார்.  
ஸ்ரீராமன் தமிழ்நாடு துடுப்பாட்டச் சங்கத்தின் செயலாளராக இருந்தபோது, தமிழ்நாடு முதல்வரும் இவரது நண்பருமான கே.காமராசருடனான தனது நட்பின் மூலம் தமிழ்நாடு துடுப்பாட்ட அணியின் துடுப்பாட்ட மைதானத்தை மாநகராட்சி மைதானத்தில் இருந்து சேப்பாக்கம் மைதானத்திற்கு குத்தகைக்கு மாற்றினார். இவர் பிசிசிஐ தலைவராக இருந்தபோது 1987 உலகக் கிண்னத்தை பாக்கித்தானுடன் இணைந்து இந்தியா நடத்தியது.  
1972 இல் மெரிலிபோன் துடுப்பாட்டச் சங்கத்தின் (எம்சிசி) கெளரவ வாழ்நாள் உறுப்பினராக நியமிக்கப்பட்டார். ஒரு ரஞ்சிக் கோப்பைப் போட்டியில் நடுவராகப் பணியாற்றினார். 1977-1978 இல் இந்திய அணி ஆத்திரேலியாவில் சுற்றுப்பயணம் செய்த போது அணியின் உதவி மேலாளராக இருந்தார். எம்.ஏ. சிதம்பரம் மைதானத்தில் உள்ள ஒரு மாநாட்டு அரங்கம் இவரது பெயரால் அழைக்கப்படுகிறது.  
இவர் மாரடைப்பால் இறந்தார்.
# ஜோசப் ஹாரிஸ்

**ஜோசப் விக்ரம் ஹாரிஸ்** (Joseph Vikram Harris**,** பிறப்பு: ஆகஸ்ட் 16, 1965) ஓர் இந்திய வம்சாவளி கனடடியத் துடுப்பாட்டக்காரராவார் . இவர் ஒரு வலது கை மட்டையாளரும் வலக்கை எதிர்ச்சுழல் பந்துவீச்சாளருமாவார்.  
எண்பதுகளின் நடுப்பகுதியில் இருந்து பார்படாசு அணிக்காக ஒரு சில துடுப்பாட்டப் போட்டிகள் விளையாடிய இவர் 2003 இல் கனடியத் துடுப்பாட்ட அணியின் தலைவரானார். 2003 துடுப்பாட்ட உலகக் கிண்ணத்தில் தலைவராக இருந்தார். டொராண்டோ லீக்ஸில் கனேடிய அணி பரவலாக அறியப்பட காரணமாக இருந்தார், முதல் அமெரிக்காஸ் கோப்பையில் வெற்றிபெற இவர்களை வழிநடத்தினார். முதலில் உலகக் கோப்பைக்குப் பிறகு ஓய்வு பெறத் திட்டமிட்டார், ஆனால் ஜான் டேவிசன் இல்லாததால் 2004 ஐசிசியின் 6 நாடுகளுடைக்கிடையேயான தொடருக்குத் தேர்வானார். அதில் கனடா அனைத்து ஆட்டங்களிலும் தோல்வியடைந்தது. இவருக்கு எரிகா என்ற மகள் உள்ளார்.
# ஆர். ஆரோக்கியராஜ்

**ஆர். ஆரோக்கியராஜ்** (R. Arokiaraj) இந்தியாவின் தமிழ்நாடு, சென்னையைச் சேர்ந்த கேரம் வாகையாளர் ஆவார். ஆரோக்கியராஜ் நகர கேரம் வாகையாளராவார்.
# ஆர். ஆரோக்கியராஜ்

## சர்வதேசப் போட்டிகளில்

- இரட்டையர் பட்டம் மரிய இருதயத்துடன், முதல் உலக கேரம் வாகையாளர் போட்டியில் (1991) வாகையாளர்(புது தில்லி, இந்தியா)
- அடல்செறிஞர் -, ஒற்றையர் பட்டம், முதல் உலக கேரம் வாகையாளர் தொடர் (1991) புது தில்லி, இந்தியா.
- இந்தியாவின் புது தில்லியில் நடந்த முதல் உலக கேரம் வாகையாளார் போட்டியில் (1991) வெற்றி பெற்ற இந்திய அணியின் உறுப்பினர்.
- வாகையாளர்- ஒற்றையர் பட்டம், முதல் சர்வதேச முக்கோண அழைப்பிதழ் கேரம் போட்டி (1991) மாலே, மாலத்தீவில் .
- அடல்செறிஞர், ஒற்றையர் பட்டம், இரண்டாவது உலக கேரம் வாகையாளர் போட்டி (1995) இலங்கை, கொழும்பு .
- இரண்டாவது உலக கேரம் வாகையாளார் போட்டி (1995) இலங்கையில் கொழும்பில் ஏ. மரியா இருதயத்துடன் இரட்டையர் பட்டம்.
- இலங்கையின் கொழும்பில் நடந்த இரண்டாவது உலக கேரம் வாகையாளார் போட்டியினை (1995) வென்ற இந்திய அணியின் உறுப்பினர்.
- வாகையாளர், ஒற்றையர் பட்டம், முதல் மலேசிய ஓபன் சர்வதேச கேரம் போட்டி (1999) மலேசியாவின் கோலாலம்பூர் .
- மலேசியாவின் கோலாலம்பூரில் நடந்த முதல் மலேசிய ஓபன் சர்வதேச கேரம் போட்டியில் (1999) வென்ற இந்திய அணியின் உறுப்பினர்.
- வாகையாளார்- கலப்பு இரட்டையர், ஜி. ரேவதய், நான்காவது சார்க் கேரம் வாகையாளர் போட்டி (2000) மாலத்தீவு .
- அடல்செறிஞர், ஒற்றையர் பட்டம், நான்காவது சார்க் கேரம் வாகையாளார் போட்டி (2000) மாலே, மாலத்தீவு.
- மாலே, மாலத்தீவில் நடந்த நான்காவது சார்க் கேரம் வாகையாளார் போட்டியில் (2000) வென்ற இந்திய அணியின் உறுப்பினர்.
# முகமது ரியாசு

**ரியாஸ் நபி முகமது** (Riaz Nabi Mohammed பிறப்பு 5 மே 1972, தமிழ்நாடு, சென்னை ) இந்திய வளைதடிப் பந்தாட்ட அணியின் மேனாள் தலைவராவார். 1996, 2000 கோடைகால ஒலிம்பிக்கில் இந்தியாவைப் பிரதிநிதித்துவப்படுத்தினார். 1998 ஆம் ஆண்டு தனது பங்களிப்பிற்காக அருச்சுனா விருதை வென்றார். 1999 ஆம் ஆண்டு தமிழக முதல்வரிடமிருந்து "ஆண்டின் சிறந்த விளையாட்டு வீரர்கள்" என்ற பட்டத்தை வென்றுள்ளார். இவரது தந்தை ஒரு சர்வதேச நடுவராக இருந்தார். இலண்டன் ஒலிம்பிக்கில் இந்திய வளைதடிப் பந்தாட்ட அணியின் பயிற்சியாளராக இருந்தார். தற்போது தமிழ்நாடு வளைதடிப் பந்தாட்டச் சங்கத் தேர்வுக் குழுவின் தலைவராகப் பணியாற்றுகிறார்.
# ஏரி நகரம்

**ஏரி நகரம்** (*Lake Town*) என்பது இந்திய மாநிலமான மேற்கு வங்காளத்தின் வடக்கு 24 பர்கனா மாவட்டத்தின் தெற்கு டம்டம் பகுதியில் உள்ள ஒரு பகுதி ஆகும். இது கொல்கத்தா பெருநகர மேம்பாட்டு ஆணையத்தின் ஒரு பகுதியாகும்.
# ஏரி நகரம்

## புவியியல்

ஏரி நகரின் வடக்கில் ஜாவ்பூர், புர்பா சிந்தி, நாகர்பஜார், தெற்கில் பிதான்நகர், டம் டம் பூங்கா, கிழக்கில் விஐபி சாலையின் அருகிலுள்ள பகுதிகள், மேற்கில் பதிபுகூர், பெல்காச்சியா, தலா ஆகியவற்றால் சூழப்பட்டுள்ளது.  
இந்தியச் சுதந்திரத்திற்குப் பிறகு அக்கம்பக்கமானது திட்டமிட்ட முறையில் உருவாக்கப்பட்டது. இன்று, மேற்கு வங்காளத்தில் பல பன்னாட்டுத் துரித உணவு நிறுவனங்கள், பேரங்காடி கொண்ட முக்கியமான உணவு மற்றும் ஓய்வு மையங்களில் ஒன்றாகும்.
# ஏரி நகரம்

## புவியியல்

### காவல் நிலையம்

பிதான்நகர் காவல் ஆணையரகத்தின் கீழ் உள்ள ஏரி நகரக் காவல் நிலையம் தெற்கு டம் டம் நகராட்சிப் பகுதிகளின் அதிகார வரம்பைக் கொண்டுள்ளது.
# ஏரி நகரம்

## குறிப்பிடத்தக்க குடியிருப்பாளர்கள்

- சானு லகிரி
- இராம் குமார், ஓவியர்
- சாரு சந்திர கான், ஓவியர்
# ஏரி நகரம்

## துர்கா பூசை கொண்டாட்டம்

சமீபத்திய ஆண்டுகளில், ஏரி நகரில் உள்ள சிரிபூமி விளையாட்டு குழுமம், ஏரி நகர அதிபசி பிரிண்டோ, நேதாஜி விளையாட்டு குழுமம் ஏரி நகரம், கோலாகட்டா சம்மிலானி, தட்ஷிந்தரி இளையோர் அமைப்பு போன்ற பல்வேறு அமைப்புகளின் புதுமையான முயற்சிகளால் துர்கா பூஜை கொண்டாட்டங்கள் வெளி உலகிற்குத் தெரிய வந்துள்ளன.
# ஏரி நகரம்

## கொல்கத்தா நேர மண்டல கோபுரம்

பிரதி, ஏரி நகரம்]]
விஐபி சாலையில் அமைக்கப்பட்ட கொல்கத்தா நேர மண்டலக் கோபுரம் இலண்டனின் வெஸ்ட்மின்ஸ்டரில் உள்ள பிக் பென்னின் மூன்றில் ஒரு பங்கு அளவிலான பிரதியாகும். அக்டோபர் 2015-ல் கட்டி முடிக்கப்பட்ட இந்தக் கோபுரம், இலண்டனின் கட்டிடக்கலையை கொல்கத்தாவில் இணைக்கும் நோக்கத்துடன் மேற்கு வங்க முதல்வர் மம்தா பானர்ஜியால் வடிவமைக்கப்பட்டது. தெற்கு டம் டம் நகராட்சியின் தலைமையிலான இந்தத் திட்டத்திற்கு ரூ. 1.36 கோடி (அமெரிக்க டாலர் 211997) செலவானது. செலவு, கலாச்சாரப் பொருத்தமின்மை ஆகிய இரண்டின் அடிப்படையில் உள்ளூர் எதிர்ப்பிற்கு இத்திட்டம் உட்பட்டது.  
இக் கோபுரம் 30 மீட்டர் உயரமுடையது (பிக் பென் 96 மீட்டர் உயரமுடையது). இது 10 தளங்களுடன் 4 கடிகார முகங்கள் கொண்டது. இங்கிலாந்து சுவிசு நிறுவனத்தால் நிதியளிக்கப்பட்டது.
# ஏரி நகரம்

## சந்தை மனை மதிப்பு கூடுதல்

பெரிய திறந்தவெளிகள், பூங்காக்கள், ஏரியுடன் கூடிய திட்டமிடப்பட்ட நகரமைப்பாக கொல்கத்தாவின் வடக்குப் பகுதியின் மிகவும் விரும்பப்படும் குடியிருப்புப் பகுதிகளில் ஏரி நகரம் ஒன்றாகும். நேதாகி சுபாசு சந்திரபோசு பன்னாட்டு வானூர்தி நிலையம், உப்பு ஏரி, புது நகரம் போன்ற வணிக மையங்களுக்கு அருகாமையில் இருப்பது சமீபத்திய ஆண்டுகளில் சொத்து விலைகள் அதிகரித்து வருவதற்கு ஓர் ஊக்கியாக உள்ளது.
# ஏரி நகரம்

## போக்குவரத்து

ஏரி நகரில் உள்ள ஜெசூர் சாலை, ஏரி நகரம், விஐபி சாலை வழியாகப் பேருந்துகள் இயக்கப்படுகின்றன. 2011-இல் போக்குவரத்திற்கு உல்டடாங்கா மேம்பாலம் திறக்கப்பட்டது. இந்த மேம்பாலம் ஈ.எம். புறவழிச்சாலையினை (பிதான் சிஷு உத்யன், உல்டடங்கா ) வி.ஐ.பி. சாலையுடன் (தக்ஷிந்தாரி, ஏரி நகரம்) இணைக்கிறது. இதன் மூலம் போக்குவரத்து நெரிசல் குறைத்துள்ளது.  
பிதான்நகர் சாலை தொடருந்து நிலையம், பதிபுகூர் தொடருந்து நிலையம், கொல்கத்தா தொடருந்து நிலையம், டம் டம் சந்திப்பு ஆகியவை ஏரி நகருக்கு அருகிலுள்ள தொடருந்து நிலையங்கள் ஆகும்.  
நேதாஜி சுபாசு சந்திரபோசு பன்னாட்டு வானூர்தி நிலையம் ஏரி நகரிலிருந்து சுமார் 7 கிலோமீட்டர் தொலைவில் உள்ளது.
# ஜான் பீட்டர் (வளைதடிப் பந்தாட்ட வீரர்)

**விக்டர் ஜான் "வி. ஜே" பீட்டர்** (Victor John "V. J." Peter 19 சூன் 1937 - 30 சூன் 1998) ஓர் இந்திய தொழில்முறை வளைதடிப் பந்தாட்ட வீரராவார். மூன்று முறை ஒலிம்பிக்குப் போட்டிகளில் விளையாடிய இவர், 1960, 1964 மற்றும் 1968 ஒலிம்பிக் போட்டிகளில் முறையே வெள்ளி, தங்கம் மற்றும் வெண்கலப் பதக்கங்களை வென்ற இந்திய தேசிய அணியில் இடம்பெற்றிருந்தார். பீட்டரின் சகோதரர் விக்டர் பிலிப்ஸ் 1975 உலகக் கோப்பை வென்ற அணியில் உறுப்பினராக இருந்தார்.  
மெட்ராஸில் (இப்போது சென்னை) பிறந்த பீட்டர், *மெட்ராஸ் இன்ஜினியர் குரூப் மற்றும் சர்வீசஸ்* நிறுவனத்தைப் பிரதிநிதித்துவப்படுத்தினார். தனது "பந்தை உருட்டுக் கொண்டு கடத்தும் திறன், பந்துக் கட்டுப்பாடு மற்றும் விளையாடுதல்" ஆகியவற்றிற்காகப் பரவலாக அறியப்படுகிறார். மேனாள் வீரர்களான ஹர்பிந்தர் சிங், இனாம்-உர் ரஹ்மான் ஆகியோரால் "சிறந்த இந்திய வீரர்களில் ஒருவர்" என்று அழைக்கப்பட்டார். மற்றொரு முன்னாள் அணி வீரர் குர்பக்ஸ் சிங் இவரை "1964 டோக்கியோ ஒலிம்பிக் இறுதிப் போட்டியில் பாகிஸ்தானுக்கு எதிரான இந்தியாவின் வெற்றியின் சிற்பி" என்று பாராட்டினார். 1966 ஆசிய விளையாட்டுப் போட்டியில் இந்தியாவின் தங்கப் பதக்கம் வென்ற அணியில் முக்கியப் பங்கு வகித்தார். சூன் 1998 இல் இவரது மரணத்தைத் தொடர்ந்து, மற்றொரு முன்னாள் அணி வீரர் சார்லஸ் கொர்னேலியஸ் இவரை பின்வருமாறு நினைவு கூர்ந்தார், "பீட்டர், விளையாட்டில் ஒரு மந்திரவாதி, மொஹிந்தர் லால், ஜோகிந்தர் மற்றும் பீட்டர் ஆகியோரின் இணையினை என்னால் மறக்கவே முடியாது" என்றார்.
# ஆடம் சின்கிளையர்

**ஆடம் ஆண்டனி சின்கிளையர்** (Adam Antony Sinclair பிறப்பு 29 பிப்ரவரி 1984) ஒரு இந்திய வளைதடிப் பந்தாட்ட வீரராவார். 2004 ஏதென்சில் நடந்த கோடைக்கால ஒலிம்பிக், 2006 கத்தாரின் தோஹாவில் நடந்த ஆசிய விளையாட்டுப் போட்டிகளில் இந்திய அணியில் உறுப்பினராக இருந்தார்.
# ஆடம் சின்கிளையர்

## ஆரம்பகால வாழ்க்கை

கோவையைச் சேர்ந்தவரான இவர் பள்ளியில் படிக்கும்போது, கோயம்புத்தூரில் உள்ள ஸ்டேன்ஸ் ஆங்கிலோ இந்தியன் மேல்நிலைப் பள்ளியில் வளைதடிப் பந்தாட்டத்தில் சிறந்து விளங்கினார். பள்ளி அணிக்கு தலைவராகச் செயல்பட்டு பள்ளியைப் பல போட்டிகளில் வெற்றி பெறச் செய்தார். 2001 ஆம் ஆண்டிற்கான தலைமை மாணவராகத் தேர்ந்தெடுக்கப்பட்டார். அவர் "பாந்தர்ஸ்" அணியின் தலைவராகவும் இருந்தார். 2001 இல் உள்ளூர்ப் பள்ளி விளையாட்டு நிகழ்வில் அணி வெற்றி பெற உதவினார். கோயம்புத்தூரில் உள்ள பெ. சா. கோ கலை மற்றும் அறிவியல் கல்லூரியில் மேற்படிப்பு படித்தார்.
# ஆடம் சின்கிளையர்

## தொழில் வாழ்க்கை

மே 2004 இல் கிஃபுவில் ( ஜப்பான் ) நான்கு நாடுகளுக்கிடையேயான போட்டியின் போது சர்வதேச அரங்கில் அறிமுகமானார். *சென்னை வீரன்ஸ்* அணிக்காக விளையாடியுள்ளார், சென்னை சீட்டாஸ் ஜெர்மனியில் சங்க வளைதடிப் பந்தாட்டப் போட்டிகளில் விளையாடியுள்ளார், செப்டம்பர் 2011 வரை இந்தியன் ஓவர்சீஸ் வங்கி அணிக்காக முன்கள வீரராக விளையாடி வருகிறார்.
# ஆடம் சின்கிளையர்

## தொழில் வாழ்க்கை

### தடகளப் போட்டிகள்

சின்க்ளேர் மும்முறை தாண்டுதல், உயரம் தாண்டுதல் மற்றும் நீண்ட தூர ஓட்டப் போட்டிகளிலும் தடகள வீரராகப் பாராட்டுகளையும் பதக்கங்களையும் வென்றுள்ளார்.
# ஆடம் சின்கிளையர்

## தனிப்பட்ட வாழ்க்கை

தனது காதலியான வைஷாலி நாயருடன் 6 மே 2011 அன்று நிச்சயதார்த்தம் செய்து கொண்டார். 24 ஏப்ரல் 2012 இல், தம்பதியினர் தங்கள் சென்னை இல்லத்தில் இந்து முறையிலும், 4 மே 2012 அன்று கோயம்புத்தூரில் கத்தோலிக்க முறையிலும் திருமணம் செய்து கொண்டனர். அக்டோபர் 2013 இல், இவர்களுக்கு சோரன் என்ற மகன் பிறந்தார். 16 அக்டோபர் 2017 இல், சாயா என்ற பெண் குழந்தை பிறந்தது.
# காளிந்தி ஆறு

**காளிந்தி ஆறு** (*Kalindi River*) என்பது இந்தியாவின் மேற்கு வங்காள மாநிலத்தின் வடக்கு 24 பர்கனா மாவட்டத்தில் சுந்தரவனக் காடுகளிலும் அதைச் சுற்றியும் வங்காளதேசத்தின் சத்கிரா மாவட்டத்தின் எல்லையில் உள்ள ஓர் அலை முகத்துவார ஆறாகும்.  
இச்சாமதி ஆறு ஹிங்கல்கஞ்சி பகுதிக்குக் கீழே பல கிளைகளாகப் பிரிகின்றது. இவற்றில் முதன்மையானது ராய்மங்கல், பித்யாதாரி, ஜில்லா, காளிந்தி, ஜமுனா. இவை சுந்தரவனக் காடுகளில் உள்ள பரந்த முகத்துவாரத்தில் விசிறி போன்ற அமைப்பினை உருவாக்குகின்றன.
# பெரியார் நகர், ஈரோடு

**பெரியார் நகர்** என்பது இந்தியா தமிழ்நாடு மாநிலத்தின் ஈரோடு மாவட்டத்தின் ஈரோடு மாநகராட்சி ஒரு பகுதியாகும். ஈரோடு மக்களவைத் தொகுதி உறுப்பினராக இருந்த அ. கணேசமூர்த்தி, இப்பகுதியில் வசித்தவர்.
# பெரியார் நகர், ஈரோடு

## அமைவிடம்

கடல் மட்டத்திலிருந்து சுமார் 185.64 மீ. உயரத்தில், என்ற புவியியல் ஆள்கூறுகள் கொண்டு பெரியார் நகர் அமையப் பெற்றுள்ளது.
# பெரியார் நகர், ஈரோடு

## அருகமைந்த ஊர்கள்

ஈரோடு, சூரம்பட்டிவலசு, சூரம்பட்டி, கருங்கல்பாளையம், மூலப்பட்டறை, மூலப்பாளையம், சம்பத் நகர் ஆகியவை பெரியார் நகருக்கு அருகிலுள்ள சில முக்கியமான நகரப்பகுதிகளாகும்.
# பெரியார் நகர், ஈரோடு

## சமயம்

### இந்துக் கோயில்

கருப்பண்ணசாமி கோயில் என்ற கிராமக் கோயில் ஒன்று பெரியார் நகர் பகுதியில் அமைந்துள்ளது. இக்கோயிலானது, தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகிறது.
# பெரியார் நகர், ஈரோடு

## அரசியல்

பெரியார் நகர் பகுதியானது, ஈரோடு கிழக்கு (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, ஈரோடு மக்களவைத் தொகுதி சார்ந்தது.
# தேசிய நெடுஞ்சாலை 335 (இந்தியா)

**தேசிய நெடுஞ்சாலை 335** (**தே. நெ. 335**)(*National Highway 335 (India)*) என்பது இந்தியாவில் உள்ள ஒரு தேசிய நெடுஞ்சாலை ஆகும். உத்தரப் பிரதேச மாநில தேசிய நெடுஞ்சாலை 35-ல் பண்டா அருகில் சந்திப்பிலிருந்து தொடங்கும் இந்த நெடுஞ்சாலை பதேபூர் நகரை இலால்கஞ்ச் அருகே தேசிய நெடுஞ்சாலை 31-ல் அதன் சந்திப்பில் இணைகிறது. தேசிய நெடுஞ்சாலை 335-ன் மொத்த நீளம் 116 கிலோ மீட்டர் ஆகும்.
# தேசிய நெடுஞ்சாலை 335 (இந்தியா)

## மேலும் பார்க்கவும்

- தேசிய நெடுஞ்சாலை வளர்ச்சி திட்டம்
# தேசிய நெடுஞ்சாலை 135ஆஏ (இந்தியா)

**தேசிய நெடுஞ்சாலை 135ஆஏ** (*National Highway 135BG (India)*) பொதுவாக **தே. நெ. 135ஆஏ** எனக் குறிப்பிடப்படுவது இந்தியாவில் உள்ள ஒரு தேசிய நெடுஞ்சாலை ஆகும். தேசிய நெடுஞ்சாலை 135ஆஏ இந்தியாவில் மத்தியப் பிரதேசம், உத்தரப் பிரதேசம் ஆகிய மாநிலங்களில் பயணிக்கின்றது.
# தேசிய நெடுஞ்சாலை 135ஆஏ (இந்தியா)

## பாதை

; உத்தரப் பிரதேசம்  
சித்ரகூடம் - மத்தியப் பிரதேசம் அருகே எல்லை.  
; மத்தியப் பிரதேசம்  
உத்தரப் பிரதேசம் எல்லை - மஜ்கவான், சத்னா, மைகார் .
# தேசிய நெடுஞ்சாலை 135ஆஏ (இந்தியா)

## சந்திப்புகள்

: சித்திரக்கூடம் அருகே முனையம்
: மைகார் அருகே முனையம்
# தேசிய நெடுஞ்சாலை 135ஆஏ (இந்தியா)

## மேலும் பார்க்கவும்

- தேசிய நெடுஞ்சாலை வளர்ச்சி திட்டம்
# தேசிய நெடுஞ்சாலை 135இ (இந்தியா)

**தேசிய நெடுஞ்சாலை 135இ** (*National Highway 135C (India)*), பொதுவாக **தே. நெ. 135இ** எனக் குறிப்பிடப்படுவது இந்தியாவில் உள்ள ஒரு தேசிய நெடுஞ்சாலை ஆகும். தேசிய நெடுஞ்சாலை 135இ இந்தியாவில் உத்தரப் பிரதேசம், மத்தியப் பிரதேசம் ஆகிய மாநிலங்களில் செல்கிறது.
# தேசிய நெடுஞ்சாலை 135இ (இந்தியா)

## பாதை

தேசிய நெடுஞ்சாலை 135இ, உத்தரப் பிரதேசத்தில் உள்ள அலகாபாத் நகரத்தையும், மத்தியப் பிரதேச மாநிலத்தில் உள்ள வைதான் நகரத்தையும் இணைக்கிறது.  
; உத்தரப் பிரதேசம்  
அலகாபாத் (பிரயாக்ராஜ்), கோரான், துருமண்ட்கஞ்ச், ஹாலியா, அத்வா அணை, பிப்ரா, மணிகர்கா, தேவ்ரி பஜார், கரோண்டியா, - பாராளுமன்ற எல்லை  
; மத்திய பிரதேசம்  
உ.பி. எல்லை- பாக்தாரா, சித்ராங்கி, சிங்ராலி, வைதான் .
# தேசிய நெடுஞ்சாலை 135இ (இந்தியா)

## சந்திப்புகள்

: அலகாபாத் (பிரயாக்ராஜ்) அருகே முனையம்
: துருமண்ட்கஞ்ச் அருகே
: வைதான் அருகே முனையம்
# தேசிய நெடுஞ்சாலை 135இ (இந்தியா)

## மேலும் பார்க்கவும்

- தேசிய நெடுஞ்சாலை வளர்ச்சி திட்டம்
# ஏர்லங்கா

**ஏர்லங்கா** அல்லது **ஆயர்லங்கா** (ஆங்கிலம்: *Airlangga* அல்லது *Erlangga;* இந்தோனேசியம்: *Rakai Halu Sri Lokeswara Dharmawangsa Airlangga Anantawikramottunggadewa*) (பிறப்பு: 1002; இறப்பு: 1049) என்பவர் பாலி இராச்சியத்தின் வர்மதேவ மரபு வழியின் அரசர்; காகுரிப்பான் இராச்சியத்தின் முதலும் கடைசியுமான அரசர்; மற்றும் பாலி இராச்சியத்தின் 11-ஆவது அரசரும் ஆவார்.  
இவரின் ஆட்சிக்காலம் கிபி ? – 1042. இவர் பாலினிய அரசர் உதயனா வருமதேவன் மற்றும் பாலினிய அரசி குணப்பிரியா தருமபத்தினி ஆகியோரின் மூத்த மகன் ஆவார்.  
இந்தோனேசிய வரலாற்றில், இவரின் பெயர் தனிச் சிறப்புடன் பெருமைப்படுத்தப் படுகிறது. இவரின் நினைவாக இந்தோனேசியாவில் பல இடங்களில் நினைவுகூறு இடங்கள் உள்ளன. ஜாவா சுராபாயாவில் அவரின் பெயரில் ஏர்லங்கா பல்கலைக்கழகம் *(Universitas Airlangga)* இயங்கி வருகிறது.
# ஏர்லங்கா

## மாதரம் இராச்சியம்

உலுவாராம் இராச்சியத்தின் அரசர் உராவாரி *(King Wurawari of Lwaram)* என்பவரால் மாதரம் இராச்சியம் *(Kingdom of Mataram)* சூறையாடப்பட்ட பின்னர், அதே மாதரம் இராச்சியத்தின் ஒரு பகுதியில் இருந்து காகுரிப்பான் இராச்சியம் உருவாக்கப்பட்டது. காகுரிப்பான் இராச்சியத்தை உருவாக்கியவர் ஏர்லங்கா.  
1006-ஆம் ஆண்டில், மாதரம் இராச்சியம் சூறையாடப்பட்ட பின்னர், ஏர்லங்கா படிப்படியாக உள்நாட்டு மக்களின் ஆதரவைப் பெற்றார். ஒரு காலத்தில் தன் மாமாவால் (மாதரம் இராச்சியத்தின் மன்னர் தருமவங்சன்) ஆளப்பட்ட மாதரம் இராச்சியத்தை மீட்டு எடுத்தார்; மேலும், ஜாவா வரலாற்றில் குறிப்பிடத்தக்க மன்னர்களில் ஒருவராகப் பெரும் புகழையும் பெற்றார்.
# ஏர்லங்கா

## காகுரிப்பான் இராச்சியம்

**ஏர்லங்கா** என்றால் குதிக்கும் நீர் என்று பொருள். எனவே அவரின் பெயர் "தண்ணீரைக் கடந்தவர்" என்று பொருள்படும். அதாவது பாலி அரசவையில் பிறந்து, தன் இளமைக் காலத்தில் ஜாவாவிற்குச் செல்ல பாலி நீரிணையைக் கடந்து, பின்னர் கிழக்கு ஜாவாவில் ஓர் காகுரிப்பான் இராச்சியத்தை அமைத்து ஆட்சி செய்தார் என அவரின் வாழ்க்கைக் கதையை ஏர்லங்கா எனும் பெயர் பிரதிபலிக்கிறது.  
இவர் ஈசான வம்சம் *(Ishana Dynasty)* மற்றும் வர்மதேவ வம்சம்* (Warmadewa Dynasty)* எனும் இரு அரச மரபுகளைச் சேர்ந்தவர்.
# ஏர்லங்கா

## பிறப்பு

ஜாவாவின் ஈசான வம்சம் மற்றும் பாலியின் வர்மதேவ வம்சம் ஆகிய இரு அரச மரபு வழித் திருமணத்தில் இருந்து ஏர்லாங்கா பிறந்தார். இவரின் தாயார் குணப்பிரியா தருமபத்தினி, ஈசான வம்சத்தின் இளவரசி; மாதரம் இராச்சியத்தின் மன்னர் தர்மவங்சாவின் சகோதரியும் ஆவார்.  
அதே வேளையில், ஏர்லாங்காவின் தந்தை, மன்னர் உதயனா வருமதேவன் என்பவர் பாலியில் வர்மதேவா வம்சத்தின் மன்னர் ஆவார்.
# ஏர்லங்கா

## ஈசான வம்சம்

11-ஆம் நூற்றாண்டில் பாலி இராச்சியம், மாதரம் இராச்சியத்தின் தோழமை அரசாக இருந்து இருக்கலாம்; அல்லது அடிமை அரசாக இருந்து இருக்கலாம். ஏர்லங்காவின் பெற்றோரின் திருமணம், மாதரம் இராச்சியத்தின் ஒரு பகுதியாக பாலியை அடையாளப் படுத்துவதற்கான ஓர் அரசியல் முன் ஏற்பாடாக இருக்கலாம் என்றும் அறியப்படுகிறது.  
ஏர்லங்காவுக்கு இரண்டு தம்பிகள் இருந்தனர். அவர்களில் மூத்தவர் மரகத பங்கஜன்; பின்னர் அவர்களின் தந்தை உதயனா வருமதேவனின் மரணத்திற்குப் பிறகு பாலி இராச்சியத்தின் மன்னரானார். மற்றொரு சகோதரர் அனாக் உங்குஸ். இவர் மரகத பங்கஜனின் மரணத்திற்குப் பிறகு பாலி இராச்சியத்தின் அரியணையில் ஏறியவர்.  
ஏர்லங்காவால் பல்வேறு கல்வெட்டுகள் உருவாக்கப்பட்டு உள்ளன. அவற்றில் அவர் ஈசான வம்சத்தின் முப்பு சிந்தோக் *(Mpu Sindok)* வம்சாவளியைச் சேர்ந்தவர் என்று தம்முடைய அரச மரபு வழியைப்பற்றி பதிவு செய்துள்ளார்.
# ஏர்லங்கா

## வரலாற்று சர்ச்சைகள்

உதயனா வருமதேவனைத் திருமணம் செய்து கொள்வதற்கு முன்னதாகவே குணப்பிரியா தருமபத்தினி வேறு ஒருவரைத் திரும்ணம் செய்து கொண்டு இருக்கலாம் எனும் மாறுபாடான கருத்துகளும் உள்ளன. இதனால் ஏர்லங்கா, உதயனா வருமதேவனின் உயிரியல் முறைமையில் மகன் அல்ல; குணப்பிரியா தருமபத்தினியின் முந்தைய திருமணத்திலிருந்து பெறப் பட்டவர் எனும் வரலாற்று சர்ச்சைகள் உள்ளன.  
குணப்பிரியா தருமபத்தினி தம்முடைய முந்தைய கணவரைப் பிரிந்த பிறகு; அல்லது அந்தக் கணவர் மரணம் அடைந்த பிறகு; அல்லது அவரிடம் இருந்து விவாகரத்து பெற்ற பிறகு, பாலினிய மன்னர் உதயனா வருமதேவனுக்கு நிச்சயிக்கப்பட்டு இருக்கலாம்; பின்னர் தன்னுடைய மகன் ஏர்லங்காவை பாலிக்கு அழைத்துச் சென்று இருக்கலாம் என்றும் சர்ச்சைகள் உள்ளன.
# ஏர்லங்கா

## குணப்பிரியா தருமபத்தினி

குணப்பிரியா தருமபத்தினியின் மூத்த மகனாக ஏர்லங்கா இருந்தபோதிலும், ஏர்லங்கா, பாலியின் பட்டத்து இளவரசராகத் தேர்வு செய்யப்படவில்லை என்பதும் சர்ச்சைக்குரியதாக உள்ளது. ஏர்லங்காவிற்குப் பதிலாக ஆயர்லங்காவின் தம்பிகள் மரகத பங்கஜன்; அனாக் உங்குஸ் ஆகிய இருவரும் பட்டத்து இளவரசர்களாகத் தேர்வு செய்யப்பட்டு, பின்னர் பாலினிய அரியணையில் அமர்த்தப்பட்டனர். மூத்தவர் இருக்கும் போது இளையவர்கள் ஏன் முன்னிலைப் படுத்தப்பட்டனர் என்றும் சர்ச்சைகள் உள்ளன.  
மேலும், ஏர்லங்காவின் பதின்ம வயதிலேயே தன் தாயார் குணப்பிரியா தருமபத்தினியால் ஜாவாவிற்குத் திருப்பி அனுப்பிப் பட்டார். இதுவும் சர்ச்சைக்குரியது. அத்துடன், பாலினிய மக்கள் தவிர்த்து வந்த துர்க்கை அம்மன் வழிப்பாட்டை குணப்பிரியா தருமபத்தினி பின்பற்றி வந்ததாகவும் சொல்லப்படுகிறது. பண்டைய பாலினிய மரபுகளில், துர்க்கை என்பவர் கடுமையாக விமர்சிக்கப் பட்டவர் ஆகும்.  
குணப்பிரியா தருமபத்தினி, துர்க்கை மீதான பக்தியில் தீவிரம் காட்டியவர். ஜாவாவிலிருந்து பாலிக்கு துர்கா வழிபாட்டைக் கொண்டு வந்ததாகவும் சொல்லப்படுகிறது. அதனால் அவர் பலத்த எதிர்ப்புகளையும் சந்திக்க வேண்டி இருந்தது. அத்துடன் ஏர்லங்கா, தம்முடைய அரச மரபு ஈசான வம்சத்தின் முப்பு சிந்தோக் *(Mpu Sindok)* வம்சாவளியைச் சார்ந்தது என்றும் கல்வெட்டுகளில் பதிவு செய்துள்ளார்.
# ஏர்லங்கா

## சிறீவிஜய அரசின் மீது மாதரம் படையெடுப்பு

ஏர்லங்கா பாலியில் பிறந்து வளர்ந்தார். அவரின் தாயார் குணப்பிரியா தருமபத்தினியால் ஓர் எதிர்கால ஆட்சியாளராக வளர்க்கப்பட்டார். ஏர்லங்காவிற்கு பதின்ம வயதாக இருக்கும் போது, அவரின் தாயார் அவரைக் கிழக்கு ஜாவா வட்டுகலு *(Watugaluh)* அரசவைக்கு அனுப்பி வைத்தார். அங்கு ஏர்லங்காவின் மாமா மன்னர் தருமவங்சாவின் ஆதரவின் கீழ் ஏர்லங்கா கூடுதலான கல்வியைப் பெற்றார். பின்னர் ஏர்லங்காவிற்கு 16 வயதாகும் போது, தர்மவங்சாவின் மகள்களில் ஒருவருடன் நிச்சயிக்கப்பட்டார்.  
அந்தக் கட்டத்தில், மாதரம் இராச்சியம் ஒரு சக்திவாய்ந்த இராச்சியமாக இருந்தது. அத்துடன் பாலி இராச்சியத்துடன் கூட்டணி வைத்துக் கொண்டது. மேலும், மேற்கு கலிமந்தானில் ஒரு குடியேற்றத்தையும் நிறுவியது.  
சிறீவிஜய பேரரசின் ஆதிக்கத்திற்குச் சவால் விடும் வகையில் மாதர இராச்சியத்தை ஒரு பிராந்தியச் சக்தியாக மாற்றி அமைக்க தர்மவங்சா விரும்பினார். 990-இல் அவர் சிறீவிஜயத்திற்கு எதிராக ஒரு கடற்படை படையெடுப்பைத் தொடங்கினார். அதைத் தொடர்ந்து பலெம்பாங் சிறீவிஜய ஆட்சியைக் கைப்பற்றவும் முயற்சி செய்தார். இருப்பினும் மாதர இராச்சிய படையெடுப்பாளர்களை சிறீவிஜயம் எதிர்த்து நின்று வெற்றி கொண்டது.
# ஏர்லங்கா

## மாதரம் வீழ்ச்சி

11-ஆம் நூற்றாண்டின் தொடக்கத்தில், கிழக்கு ஜாவானிய மாதரம் இராச்சியத்தின் ஈசான அரச மரபிற்கு ஏற்பட்ட ஒரு பயங்கரமான பேரழிவைப் பற்றி கி.பி 1041-ஆம் ஆண்டு கொல்கத்தா கல்வெட்டு விவரிக்கிறது. அந்தக் காலக் கட்டத்தில் சைலேந்திரா அரச மரபினரின் மாதரம் இராச்சியத்தின் அடிமை அரசாக உராவாரி *(Wurawari)* இருந்தது.  
சுமாத்திராவில் இருந்த சிறீவிஜய பேரரசு இந்த உராவாரி அரசைக் கிளர்ச்சி செய்யத் தூண்டி விட்டது. அப்போது மாதரம் இராச்சியத்தின் தலைநகரம் கிழக்கு ஜாவா, வத்துகாலு *(Watugaluh)* எனும் இடத்தில் இருந்தது. வத்துகாலு அரண்மனையில் ஏர்லாங்காவின் திருமண விழாவின் போது கிளர்ச்சி நடந்தது. அந்தக் கிளர்ச்சியில் வத்துகாலு தலைநகரம் நாசமாக்கப்பட்டது.  
அத்துடன் அந்தத் தாக்குதலில், மாதரம் இராச்சியத்தின் மன்னர் தருமவங்சன்; அவரின் முழு குடும்பத்தினர்; பாலி அரசர் உதயனா வருமதேவன்; மற்றும் குடிமக்களில் பலரும் கொல்லப்பட்டனர். ஏர்லங்கா, அவரின் மெய்க்காப்பாளர் நரோத்தமன் *(Narottama)* ஆகிய இருவரும், துறவிகள் போல மாற்று உடை அணிந்து காட்டுக்குள் தப்பிச் சென்றனர். அப்போது ஏர்லங்காவிற்கு வயது 16.
# ஏர்லங்கா

## சிறீவிஜய அரசர் சூலாமணி வர்மதேவன்

மாநகரத்தில் தற்போதைய காகுரிப்பான் நினைவுச் சின்னம்]]
மாதரம் இராச்சியத்தின் மீதான கிளர்ச்சிக்கு, சிறீவிஜயத்தின் பழிவாங்கும் நடவடிக்கையாக இருக்கலாம் என வரலாற்றாசிரியர்கள் நம்புகின்றனர். 990-ஆம் ஆண்டு பலெம்பாங்கிற்கு எதிரான தர்மவாங்சாவின் கடற்படைப் படையெடுப்பு நடந்தது. தோல்வியில் முடிந்த அந்த படையெடுப்பிற்குப் பிறகு, மாதரம் இராச்சியத்திடம் இருந்து தங்களுக்கு ஆபத்து அச்சுறுத்தல்கள் வரலாம் என்று சிறீவிஜய அரசர் செரி சூலாமணி வர்மதேவன் *(Sri Culamanivarmadeva)* எதிர்பார்த்தார்.  
எனவே, ஒரு கிளர்ச்சியைத் தூண்டி மாதரம் இராச்சியத்தை அழிக்க சூலாமணி வர்மதேவன் திட்டமிட்டார். இந்தத் திட்டத்திற்காக உலுவார இராச்சியத்தின் மன்னர் உராவாரி *(King Wurawari of Lwaram)* தேர்ந்தெடுக்கப்பட்டார். ஜாவா சிறீவிஜயத்தின் தோழராக மன்னர் உராவாரி இருந்தார். கிளர்ச்சி நடப்பதற்கு முன்னர் உலுவார இராச்சியம், மாதரம் இராச்சியத்தின் அடிமை மாநிலமாக இருந்தது.
# ஏர்லங்கா

## காகுரிப்பான் இராச்சியம் உருவாக்கம்

வானகிரி மலையில் இருந்த துறவி மடத்தில் *(Mount Vanagiri Hermitage),* 13 ஆண்டுகள் துறவி போல ஏர்லங்கா வாழ்க்கை நடத்தினார். அதன் பிறகு 1019-ஆம் ஆண்டில், முன்னாள் ஈசான வம்சத்திற்கு விசுவாசமான அதிகாரிகள் மற்றும் ஆட்சியாளர்களிடம் இருந்து ஆதரவைத் திரட்டினார்.  
மாதரம் இராச்சியத்தினால் முன்பு ஆளப்பட்ட பகுதிகளை ஏர்லங்கா ஒன்றிணைக்கத் தொடங்கினார். தருமவங்சாவின் மரணத்திற்குப் பிறகு அந்தப் பகுதிகள் சிதைந்து போய் இருந்தன. ஏர்லங்கா தன் அதிகாரத்தை ஒருங்கிணைத்து ஒரு புதிய இராச்சியத்தை நிறுவினார். சிறீவிஜயாவுடன் சமாதானம் செய்து கொண்டார். ஏர்லங்கா உருவாக்கிய புதிய இராச்சியம், காகுரிப்பான் இராச்சியம் என்று அழைக்கப்பட்டது.
# ஏர்லங்கா

## சிறீவிஜயத்தின் மீதான சோழர் படையெடுப்பு

1025-ஆம் ஆண்டில், சிறீவிஜயத்தின் மீதான சோழப் படையெடுப்பிற்குப் பின்னர் சிறீவிஜயப் பேரரசு வீழ்ச்சியடையத் தொடங்கியது. அதன் விளைவாக, ஏர்லாங்கா காகுரிப்பான் இராச்சியத்தின் செல்வாக்கையும் அதிகரிக்கச் செய்தார். சிறீவிஜயத்தின் மீதான சோழப் படையெடுப்பில், காகுரிப்பான் இராச்சியம் பாதிக்கப்படவில்லை.  
ஏர்லாங்கா தன் மத சகிப்புத்தன்மைக்குப் பெயர் பெற்றவர்; மற்றும் இந்து-பௌத்த மதங்களின் புரவலராகவும் இருந்தார். 1035-ஆம் ஆண்டில் சிறீவிஜயா ஆசிரமம் *(Srivijayasrama)* என்ற பௌத்த மடத்தைக் கட்டினார். இது அவரின் மனைவியும் அரசியுமான தருமபிரசாத துங்கதேவிக்கு *(Dharmaprasadottungadewi)* அர்ப்பணிக்கப்பட்டது. இந்த மடாலயம் சிறீவிஜய பேரரசின் பெயரைக் கொண்டுள்ளது என்பதைக் குறிக்கிறது.
# ஏர்லங்கா

## தருமபிரசாத துங்கதேவி

ஒருவேளை அந்தப் பெயர் அவரின் மனைவியும் அரசியுமான ஸ்ரீவிஜய இளவரசி தருமபிரசாத துங்கதேவியின் பெயரைக் குறிப்பிடுகிறது. ஒருக்கால் தருமபிரசாத துங்கதேவி என்பவர் சிறீவிஜய பேரரசின் மன்னர் சங்கராம விஜயதுங்க வர்மனின் *(Sangrama Vijayattunga Varman)* நெருங்கிய உறவினராக இருக்கலாம் அல்லது அவரின் மகளாகக்கூட இருக்கலாம்.  
தருமபிரசாத துங்கதேவியின் தந்தை சிறைபிடிக்கப்பட்ட பிறகு, சோழர்களின் தொடர் தாக்குதல்களினால் அவரின் இராச்சியம் சூறையாடப்பட்டது. அதன் பிறகு, தருமபிரசாத துங்கதேவி கிழக்கு ஜாவாவில் தஞ்சம் அடைந்தார். சிறீவிஜய இளவரசியின் துரதிர்ஷ்டவசமான நிலையைக் கண்டு ஏர்லாங்கா அனுதாபப் பட்டார்.
# ஏர்லங்கா

## சோழப் படையெடுப்பின் எதிரொலி

தருமபிரசாத துங்கதேவி எனும் ஒரு பெண்மணி, தன் குடும்பத்தையும் தன் இராச்சியத்தையும் இழந்து விட்டாள் எனும் காரணமாக, ஏர்லாங்கா அவள் மீது அனுதாபப்பட்டு இருக்கலாம்; அதன் தொடர்ச்சியாக அவளை விரும்பி இருக்கலாம்; அத்துடன், சிறீவிஜயா ஆசிரமம் எனும் பௌத்த மடத்தை தருமபிரசாத துங்கதேவிக்காக அர்ப்பணித்து இருக்கலாம்; பின்னர் அவளை, காகுரிப்பான் அரசியாகவும் தன் மனைவியாகவும் ஏற்றுக் கொண்டு இருக்கலாம். இது பொதுப்படையான கருத்து.  
சோழர்களின் படையெடுப்பால், சிறீவிஜயத்தின் வீழ்ச்சி என்பது ஏர்லங்காவுக்கு அவரின் காகுரிப்பான் இராச்சியத்தைப் பலப்படுத்த வாய்ப்பளித்தது. அந்தக் கட்டத்தில் அவருக்கு எந்த ஒரு வெளிநாட்டுத் தலையீடும்; உள்நாட்டு இடையூறுகளும் இல்லை. பின்னர், அவர் தன் இராச்சியத்தை மத்திய ஜாவா மற்றும் பாலி வரை விரிவுபடுத்தினார். ஜாவாவின் வடக்கு கடற்கரை, குறிப்பாக சுராபாயா *(Surabaya),* துபான் *(Tuban),* போன்ற நகரங்கள் முக்கியமான வணிக மையங்களாக மாறின.
# ஏர்லங்கா

## கல்வெட்டுகள்

ஜாவா முழுவதும் அவரைப் பற்றிய தொல்பொருள் கல்வெட்டுகள் கிடைத்துள்ளன. ஏர்லங்கா, இலக்கியத்தின் தீவிர புரவலராகவும் இருந்துள்ளர் என்றும் அறியப்படுகிறது. 1035-ஆம் ஆண்டில், கவிஞர் முப்பு கன்வா *(Mpu Kanwa)* என்பவர் **அர்ச்சுனா விவாகா** *(Arjunawiwaha)* எனும் காவியத்தை இயற்றினார். இந்தக் காவியம் மகாபாரத காவியத்தில் இருந்து தழுவி எடுக்கப்பட்டது. இந்தக் காவியம் அருச்சுனனின் கதையைச் சொல்கிறது.  
இன்றைய ஜோம்பாங் குறுமாநிலத்தில் *(Jombang Regency)* அமைந்துள்ள ரிங்கின் சப்தா அணையைக் *(Wringin Sapta Dam)* கட்டினார். அதன் மூலம் ஒரு பெரிய நீர்ப்பாசனத் திட்டத்தையும் தொடங்கினார். பிரந்தாஸ் ஆற்றில் ஓர் அணையைக் கட்டியதன் மூலம், சுற்றியுள்ள நெல் வயல்களுக்கு நீர்ப்பாசனம் வழங்கினார்; மற்றும் அப்பகுதியில் ஒரு நீரியல் அமைப்பையும் பராமரித்தார்.
# ஏர்லங்கா

## வாழ்க்கையின் முடிவு

தன் வாழ்நாளின் இறுதிக் கட்டத்தில், ஏர்லங்கா வாரிசு உரிமைப் பிரச்சினையை எதிர்கொண்டார். அவரின் நேரடி வாரிசான பட்டத்து இளவரசி **சங்கராம விஜயா** *(Sangramawijaya),* ஏர்லங்காவுக்குப் பிறகு அரசியாக ஆட்சி செய்வதற்குப் பதிலாக பிக்குணி பௌத்த துறவியாக மாற முடிவு செய்தார்.  
பட்டத்து இளவரசி சங்க்ராமவிஜயா, ராணி தர்மபிரசாதோத்துங்கதேவியின் மகள். பட்டத்து இளவரசி சங்கராம விஜயா அரியணையைத் துறந்ததால், அவளுடைய இரண்டு தம்பிகள் அடுத்தடுத்து வாரிசு வரிசையில் இருந்தனர். இருவரும் சமமான வாரிசு உரிமையுள்ளவர்கள்; மற்றும் இருவரும் அரியணையில் அமர்வதற்குப் போட்டியிட்டனர்.
# ஏர்லங்கா

## வாழ்க்கையின் முடிவு

### ஏர்லங்காவின் துறவி வாழ்க்கை

1045-ஆம் ஆண்டில், ஏர்லங்கா காகுரிப்பான் இராச்சியத்தை இரண்டு இராச்சியங்களாகப் பிரித்தார். அவரின் இரண்டு மகன்களான ஜங்கலா *(Janggala)* மற்றும் கெடிரி *(Kediri)* ஆகியோருக்கு அந்த இரண்டு இராச்சியங்களும் வழங்கப்பட்டன. ஏர்லங்காவின் இரண்டு மகன்களும் அரியணைக்குச் சமமான உரிமையுள்ளவர்கள் என்பதால் உள்நாட்டுப் போரைத் தவிர்ப்பதற்காக இராச்சியப் பிரிவினை செய்யப்பட்டது.  
ஏர்லாங்கா 1045-இல் அரியணையைத் துறந்து துறவி வாழ்க்கையை ஏற்றுக் கொண்டார். அவரின் புதிய பெயர் ரிசி அஜி பதுக்கா முப்புங்கு சாங் பினாக்கா கத்ரானிங் புவானா *(Resi Aji Paduka Mpungku Sang Pinaka Catraning Bhuwana).* ஏர்லாங்கா 1049-இல் மரணம் அடைந்தார். அவரின் அஸ்தி, பெனாங்கோங்கான் மலையின் கிழக்குச் சரிவுகளில் உள்ள பெலாகான் தீர்த்தக் கோயிலில் *(Belahan Tirtha)* கரைக்கப்பட்டது.
# ஏர்லங்கா

## காட்சியகம்

- **ஏர்லங்கா தொடர்பான காட்சிப் படங்கள்**
# தேசிய நெடுஞ்சாலை 126 (இந்தியா)

**தேசிய நெடுஞ்சாலை 126** (*National Highway 126 (India)*), பொதுவாக **தே. நெ. 126** எனக் குறிப்பிடப்படுவது இந்தியாவில் உள்ள ஒரு தேசிய நெடுஞ்சாலை ஆகும். தேசிய நெடுஞ்சாலை 126 இந்தியாவில் ஒடிசா மாநிலத்தை கடந்து செல்கிறது.
# தேசிய நெடுஞ்சாலை 126 (இந்தியா)

## வழித்தடம்

தேசிய நெடுஞ்சாலை 126 பாரபாலி, தௌரகாண்டா, பனிமோரா, சிச்சிண்டா மற்றும் சோகெலாவை இணைக்கிறது.
# தேசிய நெடுஞ்சாலை 126 (இந்தியா)

## சந்திப்புகள்

: பாராபாலி அருகில் முனையம்
: சோகெலா அருகில் முனையம்
# தேசிய நெடுஞ்சாலை 126 (இந்தியா)

## மேலும் பார்க்கவும்

- தேசிய நெடுஞ்சாலை வளர்ச்சி திட்டம்
# லக்கிடி-பேரூர்-I

**லக்கிடி-பேரூர்-I** (*Lakkidi-Perur-I*) என்பது இந்தியாவின் கேரள மாநிலத்தின் பாலக்காடு மாவட்டத்தில் உள்ள ஒரு சிற்றூராகும் .
# லக்கிடி-பேரூர்-I

## மக்கள்வகைப்பாடு

இந்திய மக்கள் தொகை கணக்கெடுப்பின் படி இந்த ஊரின் மொத்த மக்கள் தொகை 10,483 ஆகும். இதில் ஆண்களின் எண்ணிக்கை 5,014 என்றும், பெண்களின் எண்ணிக்கை 5,469 என்றும் உள்ளது.
# லக்கிடி-பேரூர்-II

**லக்கிடி-பேரூர்-II** (*Lakkidi-Perur-II*) என்பது இந்தியாவின் கேரள மாநிலத்தின் பாலக்காடு மாவட்டத்தில் உள்ள ஒரு சிற்றூராகும் .
# லக்கிடி-பேரூர்-II

## மக்கள்வகைப்பாடு

இந்திய மக்கள் தொகை கணக்கெடுப்பின் படி, இந்த ஊரின் மொத்த மக்கள் தொகை 19,686 ஆகும். இதில் ஆண்களின் எண்ணிக்ககை 9,393 என்றும், பெண்களின் எண்ணிக்கை 10,293 என்றும் உள்ளது.
# பெர்குளோரேட்டோபோரேட்டு

**பெர்குளோரேட்டோபோரேட்டு** (*Perchloratoborate*) என்பது [B(ClO<sub>4</sub>)<sub>4</sub>]<sup>−</sup>. என்ற வடிவத்தில் அமைந்த எதிர்மின் அயனியாகும். இந்த அயனி கனமான கார உலோகங்களுடன் ஓரளவு நிலையான திண்ம உப்புகளை உருவாக்க முடியும். 35 பாகை செல்சியசு வெப்பநிலையில் K[B(ClO<sub>4</sub>)<sub>4</sub>] சிதைவடைகிறது. 50 பாகை செல்சியசு வெப்பநிலையில் Rb[B(ClO<sub>4</sub>)<sub>4</sub>] நிலைப்புத்தன்மையுடன் காணப்படுகிறது. 80 பாகை செல்சியசு வெப்பநிலை வரை Cs[B(ClO<sub>4</sub>)<sub>4</sub>] உப்பு நிலைத்து இருக்கும்.  
பெர்குளோரேட்டோபோரேட்டுகள் பெர்குளோரேட்டோ அலுமினேட்டு சேர்மங்களுக்கு ஒப்பானவையாகும்.([Al(ClO<sub>4</sub>)<sub>4</sub>]<sup>−</sup>).  
மற்றொரு தொடர்புடைய எதிர்மின் அயனி குளோரோபெர்குளோரேட்டோபோரேட்டு Cl<sub>3</sub>B(ClO<sub>4</sub>). ஆகும்.  
போரான் பெர்குளோரேட்டு −5° செல்சியசு வெப்பநிலைக்கு மேல் நிலையற்றது.
# பெர்குளோரேட்டோபோரேட்டு

## சிதைவு

வெப்பச் சிதைவின் போது கார பெர்குளோரேட்டோபோரேட்டு உப்புகள் ஒரு கார பெர்குளோரேட்டையும், போரான் டிரையாக்சைடை ஒரு திட எச்சமாகவும், இருகுளோரின் ஏழாக்சைடு, குளோரின் டை ஆக்சைடு, குளோரின் மற்றும் ஆக்சிசனைக் கொண்ட வாயுவையும் உருவாக்குகின்றன.  
:2&nbsp;M[B(ClO<sub>4</sub>)<sub>4</sub>] → 2&nbsp;MClO<sub>4</sub> + B<sub>2</sub>O<sub>3</sub> + (3&nbsp;Cl<sub>2</sub>O<sub>7</sub> or 6&nbsp;ClO<sub>2</sub> + &nbsp;O<sub>2</sub> or 6&nbsp;Cl<sub>2</sub> + &nbsp;O<sub>2</sub>)  
நீரற்ற பெர்குளோரிக் அமிலத்தில் கரைந்த உலோக பெர்குளோரேட்டிலிருந்தும் உலோக பெர்குளோரேட்டோபோரேட்டுகளை உருவாக்கலாம். இது போரான் முக்குளோரைடுடன் வினைபுரிகிறது. ஓர் உலோக குளோரிடோபோரேட்டை (MBCl<sub>4</sub>) பெர்குளோரிக் அமிலத்துடன் வினைபுரியச் செய்வது மற்றொரு வழிமுறையாகும். குளோரிடோபோரேட்டுகளை உலோக குளோரைடு மற்றும் நைட்ரோசில் குளோரைடில் கரைக்கப்பட்ட போரான் முக்குளோரைடு ஆகியவற்றிலிருந்து தயாரிக்கலாம்.  
:B(ClO<sub>4</sub>)<sub>3</sub> + ClO<sup>−</sup><sub>4</sub> → B(ClO<sub>4</sub>)<sup>−</sup><sub>4</sub>
# பெர்குளோரேட்டோபோரேட்டு

## பண்புகள்

சீசியம் பெர்குளோரேட்டோபோரேட்டு நீர் உறிஞ்சும் தன்மை கொண்டது. இதன் அடர்த்தி 2.5 கிராம்/செ.மீ<sup>3</sup> ஆகும். இதற்கு நிறம் இல்லை.  
சீசியம் பெர்குளோரேட்டோபோரேட்டில் 640 மற்றும் 1,087 செ.மீ<sup>−1</sup> இல் அகச்சிவப்பு உறிஞ்சுதல் பட்டைகள் காணப்படுகின்றன.  
பொட்டாசியம் பெர்குளோரேட்டோபோரேட்டின் அடர்த்தி 2.18 கிராம்/செ.மீ<sup>3</sup> ஆகும். உரூபிடியம் பெர்குளோரேட்டோபோரேட்டின் அடர்த்தி 2.32 கிராம்/செ.மீ<sup>3</sup>.  
ஈரமான காற்றில் புகையும் இம் மூன்று கார பெர்குளோரேட்டுகள் அனைத்தும் படிகமாகவும் நிறமற்றதாகவும் இருக்கும்.
# சரவகோட்டா

**சரவகோட்டா** (*Saravakota*) என்பது இந்தியாவின் ஆந்திரப் பிரதேச மாநிலத்தின் சிறீகாகுளம் மாவட்டத்தில் உள்ள ஒரு கிராமம் ஆகும். இது பாலகொண்டா வருவாய் கோட்டத்தின் சரவகோட்டா மண்டலத்தில் அமைந்துள்ளது.
# சரவகோட்டா

## புவியியல்

சரவகோட்டா 18.5930090°N 84.0523816°E என்ற ஆள்கூற்றில் அமைந்துள்ளது. இது கடல் மட்டத்திலிருந்து சராசரியாக 61 மீட்டர் (203 அடி) உயரத்தில் உள்ளது. இது நரசன்னபேட்டை சட்டமன்றத் தொகுதியின் ஒரு பகுதியாகும்.
# சரவகோட்டா

## போக்குவரத்து

சரவகோட்டா ஆந்திரப் பிரதேச மாநில சாலைப் போக்குவரத்துக் கழகப் பேருந்துகளாலும், தனியார் பேருந்துகளாலும் நன்கு இணைக்கப்பட்டுள்ளது. விசாகப்பட்டினம் ஸ்ரீகாகுளத்திலிருந்து பாதப்பட்டினம் நகரத்திற்குப் பல பேருந்துகளை இயக்குகிறது  
தேசிய நெடுஞ்சாலை 326அ (இந்தியா) இந்தக் கிராமத்தின் வழியாகச் செல்கிறது. பாதப்பட்டினம், நரசன்னபேட்டா, சால்லவானிபேட்டா, தெக்கலி முதலியன இந்தக் கிராமத்தின் அருகிலுள்ள நகரங்கள் ஆகும்.  
அருகிலுள்ள தொடருந்து நிலையம், பாதப்பட்டினம் தொடருந்து நிலையம், திலாரு தொடருந்து நிலையங்களாகும் .
# திங்பு

**திங்பு** (*Thingbu*) என்பது இந்தியாவின் வடகிழக்கு மாநிலமான அருணாச்சலப் பிரதேசத்தில் உள்ள தவாங் மாவட்டத்தில் உள்ள ஒரு குடியிருப்புப் பகுதியாகும்.
# திங்பு

## அமைவிடம்

இது மெக்மோகன் பாதையில் முன்மொழியப்பட்ட 2,000 கிலோமீட்டர் நீளமுள்ள (1,200 மைல்) மாகோ-திங்பு முதல் விசய்நகர் வரையிலான அருணாச்சலப் பிரதேச எல்லைப்புற நெடுஞ்சாலையில் அமைந்துள்ளது. இதன் சீரமைப்பு வரைபடத்தை இங்கும் இங்கேயும். காணலாம்.
# திங்பு

## மக்கள் தொகை

திங்பு என்பது மோன்பா பழங்குடியினரால் ஆக்கிரமிக்கப்பட்ட ஒரு சிறிய கிராமமாகும். இங்கு 58 வீடுகள் உள்ளன.
# திங்பு

## பண்பாடு

முக்கிய பண்டிகைகள்: லோசர், கல்டன் நாம்சோட்டு போன்றவை.  
மதம்: புத்த மதம்.  
உடை: பாரம்பரிய சின்கா, டோட்டுங்கு, டெங்கா-கிமே, சமையலறை போன்றவை. (பெண்களுக்கு). கஞ்சர், சுபா, டோட்டுங்கு போன்றவை. (ஆண்களுக்கு)
# திங்பு

## காலநிலை

திசம்பர், சனவரி மற்றும் பிப்ரவரி மாதங்களில் கடுமையான பனிப்பொழிவு ஏற்படும்.
# பாக்கு இரமணமூர்த்தி

**பாக்கு இரமணமூர்த்தி** (*Baggu Ramanamurthy*) என்பவர் ஆந்திரப் பிரதேசத்தைச் சேர்ந்த இந்திய அரசியல்வாதி ஆவார். தெலுங்கு தேசம் கட்சியைச் சேர்ந்தவர். இவர் 2024 ஆந்திரப் பிரதேசச் சட்டப் பேரவைத் தேர்தலில் நரசன்னபேட்டை சட்டமன்றத் தொகுதியில் தெலுங்கு தேசம் கட்சி சார்பில் போட்டியிட்டு வெற்றி பெற்று ஆந்திரப் பிரதேசச் சட்டப் பேரவை உறுப்பினர் ஆனார். 2014ஆம் ஆண்டு முதல் 2019ஆம் ஆண்டு வரை இதே தொகுதியின் சட்டமன்ற உறுப்பினராக இருந்துள்ளார்.
# சாக்லகம்

**சாக்லகம்** (*Chaglagam*) என்பது இந்தியாவின் வடகிழக்கு மாநிலமான அருணாச்சலப் பிரதேசத்தில் உள்ள அஞ்சாவ் மாவட்டத்தில் உள்ள ஒரு கிராமம் மற்றும் பெயரிடப்பட்டுள்ள வட்டத்தின் தலைமையகம் ஆகும். இது தெலி ஆற்றின் கரையில் அமைந்துள்ளது.  
சீனாவின் திபெத்து தன்னாட்சிப் பகுதியின் சயுல் மாகாணத்தின் எல்லையில் உள்ள தெலி ஆற்றின் மேல் படுகையை சாக்லகம் வட்டம் கொண்டுள்ளது. 2011 ஆம் ஆண்டு மேற்கொள்ளப்பட்ட மக்கள் தொகை கணக்கெடுப்பின்படி இங்குள்ள 18 கிராமங்களில் 1,681 மக்கள் வசிக்கின்றனர். மக்கள் தொகையில் முதன்மையாக திகாரோ மிசுமி மக்கள் இருந்தனர்.
# சாக்லகம்

## புவியியல்

லோகித்து நதியின் கணிசமான துணை நதியான தெலி நதியின் கரையில் சாக்லகம் கிராமம் அமைந்துள்ளது. திபெத்தின் எல்லையில் உள்ள கிளீ கணவாய்க்குக் கீழே தெலி உற்பத்தியாகிறது. இதன் ஏராளமான துணை நதிகளுடன் (டூரன், கச்சாபு, கசுமியோ, கலங்மியோ போன்றவை) சாக்லகம் வட்டம் வழியாகப் பாய்கின்றன. இது அயுலியாங்கிற்கு அருகில் லோகித்து நதியுடன் இணைகிறது.  
சாக்லகத்திற்கு அருகிலுள்ள நகரம் அயுலியாங்கு நகரமாகும். இது சாக்லகத்தை உள்ளடக்கிய அயுலியாங்கு துணைப்பிரிவின் தலைமையகமாகவும் திகழ்கிறது. சீனாவின் திபெத் தன்னாட்சிப் பகுதியான சாயுல் மாகாணத்தின் எல்லையாக சாக்லகாம் வட்டம் உள்ளது. சாக்லகாம் மக்கள் பாரம்பரியமாக அசாம் மற்றும் சாயுல் இடையேயான இந்தோ-திபெத்திய வர்த்தகத்தில் இடைத்தரகர்களாக செயல்பட்டு பங்கேற்றனர். அவர்கள் கிளீ கணவாய் வழியாக சாயுலுக்குப் பயணம் செய்தனர், இது திபெத்தியர்களால் திரி லா என்று அழைக்கப்படுகிறது. மேற்கு சாயுல் பள்ளத்தாக்கில் உள்ள திரி கிராமத்திற்குச் செல்கிறது. திபெத்தில் உள்ள ரிமாவிலிருந்து கிளீ கணவாய்க்கு 5 நாட்கள் நடைபயணமாகச் செல்லவும், அசாமில் உள்ள சதியாவை அடைய 20 நாட்கள் ஆகும் என்றும் கூறப்படுகிறது. கிளீ கணவாய்க்கு மேற்கே உள்ள அதிகிரா என்ற மற்றொரு கணவாயும் இதற்காகப் பயன்படுத்தப்பட்டது, ஆனால் குறைவாகவே பயன்படுத்தப்பட்டது.  
சாக்லகம் வட்டத்தின் வடமேற்கில் திபெத்திய பிரதேசத்தின் ஒரு முரண்பாடான சந்திப்பு உள்ளது. இது பிசுடெயில்-II என்று அழைக்கப்படுகிறது. 1914 மெக்மோகன் கோடு வரைபடத்தில் போதுமான அளவு நில அளவையின் எச்சமாகும். இந்தப் பகுதி இந்திய மற்றும் சீன துருப்புக்களால் ரோந்து செய்யப்படுகிறது மற்றும் அவ்வப்போது மோதல்கள் ஏற்படுவதாகக் கூறப்படுகிறது.
# சாக்லகம்

## சீன ஊடுருவல்கள்

2013 ஆம் ஆண்டு ஆகத்து மாதத்தில் சீனாவின் மக்கள் விடுதலை இராணுவ துருப்புக்கள் இந்திய எல்லைக்குள் 20 முதல் 30 கி.மீ வரை ஊடுருவி, 4 நாட்கள் அங்கேயே தங்கி, பின்னர் திரும்பிச் சென்றன. இந்தியாவின் இந்தோ-திபெத்திய எல்லை காவல்துறை இந்தப் பகுதியில் சுற்றுக்காவல் செல்கிறது.
# சாக்லகம்

## போக்குவரத்து

சாக்லகாம், மெக்மோகன் பாதையில் அருணாச்சலப் பிரதேச எல்லைப்புற நெடுஞ்சாலையான மாகோ-திங்பு முதல் விசய்நகர் வரை 2,000 கிலோமீட்டர் நீளம் (1,200 மைல்) முன்மொழியப்பட்ட பாதையில் அமைந்துள்ளது. இதன் சீரமைப்பு வரைபடத்தை இங்கும் இங்கேயும்.இங்கேயும் இங்கேயும் காணலாம்
# சாக்லகம்

## மக்கள் தொகை

2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, சாக்லகாமில் 29 வீடுகளில் 192 குடியிருப்பாளர்கள் உள்ளனர். இதில் 155 ஆண்கள், 37 பெண்கள் இருந்தனர்.